O numero gramatical ye un accident gramatical que expresa, por medio de bella diferiencia en a fin d'as palabras, si istas se refieren a una sola presona u cosa, u a més d'una. En a mayoría d'as luengas conoixitas bi ha cheneralment dos numeros: singular y plural. Encara que en bella luenga d'o mundo, como son l'arabe y as antigas luengas indo-europeas u actualment, por eixemplo, l'esloveno, tamién bi ha unaltro numero gramatical que se clama dual y, a diferiencia d'o singular y lo plural, se refiere a presonas u cosas especialment quan istas son dos. Istas zagueras luengas, por conseqüencia, tienen una serie més de pronombres presonals antimás d'os de singular y plural, expresando "vusaltros dos", "vusaltros dos" y "ellos dos".